《奉和圣制送张尚书巡边》
唐代·崔泰之

南庭胡运尽，北斗将星飞。旗鼓临沙漠，旌旄出洛畿。

关山绕玉塞，烽火映金微。屡献帷谋策，频承庙胜威。

躞蹀临河骑，逶迤度陇旂。地脉平千古，天声振九围。

车马生边气，戈鋋驻落晖。夏近蓬犹转，秋深草木腓。

饯送纡天什，恩荣赐御衣。伫勒燕然颂，鸣驺计日归。

作者简介：崔泰之，唐朝人，清河东武人。以职方郎中兼右史事预诛二张。开元中，封清河郡公，官工部尚书。追赠荆州大都督。